עיסאווי פריג' | זמן ישראל
תני גולדשטיין פוליטיקה14/01/2020 עריכה
עיסאווי פריג' מערער על מיקומו ברשימת העבודה-מרצ:
"הורוביץ מתכנן להשתלט על מפלגת העבודה, והנוכחות שלי מפריעה לו"
האיחוד בשמאל הח"כ לשעבר, ששובץ במקום ה-11 ברשימת השמאל המאוחדת, עתר היום לבית הדין הפנימי של מרצ ● לטענתו, השריון המחודש של יאיר גולן ברשימת מרצ מנוגד לחוקת המפלגה
תומר נויברג/פלאש 90
ח"כ עיסאווי פריג'
הח"כ לשעבר עיסאווי פריג' ממרצ הגיש בצהריים עתירה נגד הנהגת מרצ לבית הדין הפנימי של התנועה, על האופן שבו גובשה רשימת העבודה-גשר-מרצ. פריג' שובץ במקום ה-11 בלבד, שלפי הסקרים אינו מבטיח לו לכהן בכנסת הבאה.
לטענת פריג', הרשימה גובשה על סמך הסכם בין העבודה-גשר למחנה הדמוקרטי, והתבססה על הרשימה הקיימת של המחנה הדמוקרטי, למרות שקיום המחנה הדמוקרטי לא אושר מחדש במפלגה לפני האיחוד עם העבודה וגיבוש הרשימה. "מדובר בפגיעה בחוקת המפלגה ולכן אני עותר", אמר לזמן ישראל.
גם בהנחה שהצדק איתך, הסיבה המהותית שאתה עותר היא הפגיעה הטכנית בחוקת המפלגה, המקום הנמוך שהגעת אליו ברשימה או העובדה שאף ערבי לא שובץ בעשירייה הפותחת של הרשימה המאוחדת החדשה?
"מהותית אני עותר בגלל הסיבה השלישית. בבחירות בחודש אפריל היה לנו הישג ענק, רבע ממצביעי מרצ, מנדט שלם של ערבים הצביעו למפלגה.
"הפכנו לזמן קצר למפלגה עם שותפות יהודית-ערבית אמיתית כמו שאנחנו מתיימרים להיות וכמו שגם מפלגת העבודה הייתה רוצה להיות.
"למה להרוס את ההישג הזה? למה לקלקל את המומנטום? מי מרוויח ממה שהם עשו, חוץ מקומץ עסקנים?"
"אנחנו נלחמים על הקול הערבי העממי. לא הקול העסקני. העסקנים הערבים ימשיכו להצביע למרצ, אבל אנחנו צריכים את התמיכה של הרחוב הערבי".
יש פעילים בכירים במפלגה וח"כים שתומכים בך?
"בהחלט. תמי (תמר זנדברג, ת.ג) נלחמת בשבילי. כל הזמן, בכל השיחות. היא מבינה את גודל הטעות. למרות שהיא פועלת בשקט ואני מנסה לגרור אותה לדבר בקול. גם אילן גילאון תומך בי, אבל הוא לא מעורב במו"מ. בסופו של דבר זאת לא החלטה של המפלגה או של היהודים אלא של ניצן הורוביץ והמזכ"ל תומר רזניק".
"לניצן יש תכנית אסטרטגית, הוא רוצה להשתלט על מפלגת העבודה בעתיד, והנוכחות שלי מפריעה לפעילים והעסקנים היהודים של העבודה. זה בסדר גמור שיש לניצן תכניות כאלה, אבל לא על חשבוני ועל חשבון הציבור הערבי".
ח"כ איציק שמולי ממפלגת העבודה אמר שיפעל ל"תיקון הייצוג הערבי" ברשימה, כלומר לשיפור מיקומו של פריג'. גורמים במרצ טוענים כי שמולי פנה להורוביץ ורמז על נכונות אפשרית של העבודה להחליף מקומות, כך שפריג' יעלה למקום ה-10 או ה-9 על חשבון ח"כ עומר בר לב ורויטל סוייד מהעבודה, אך הורוביץ, לטענתם, לא קפץ על ההצעה.
פריג' אומר על כך: "לא מאשר ולא מכחיש לגבי שמולי. באופן כללי, הגישה בעבודה היא שזה עניין פנימי שלנו ושנסתדר בינינו, ואיני מאשים אותם על כך".
הייתכן שבשתי המפלגות מדברים יפה על ייצוג ערבי ושותפות יהודית-ערבית, אבל לא רוצים אותך במקום גבוה כדי לא להבריח מצביעים יהודים?
"אני בטוח שיש שם שיקול כזה, לצערי".
ממרצ נמסר בתגובה: "עתירתו של פריג' התקבלה בבית הדין של התנועה והוא ידון בה כמקובל במפלגה דמוקרטית כמו מרצ". במרצ לא הגיבו לטענות של פריג' והגורמים במפלגה המצוטטות בידיעה.
שלום ירושלמי פוליטיקה24/12/2019 עריכה
פרשנות זנדברג רוצה להחזיר את מרצ מ"רק לא ביבי" ל"די לכיבוש"
היא אמנם הפסידה בהתמודדות מול ניצן הורוביץ לפני חצי שנה, אבל תמר זדנברג היא האישה החזקה היום במרצ ● וזנדברג בעיקר לא רוצה לראות את סתיו שפיר משובצת ברשימה לפניה ● לזמן ישראל היא אומרת: "הלכנו לכיוון מרכז המפה עם החיבור הזה. עכשיו צריך לחזור לדגלים המקוריים: כיבוש, שלום, סיפוח התנחלויות, סכנת הריבונות"
פלונטר כזה לא היה הרבה זמן בשמאל. ועידת מרצ החליטה אמנם שלא יהיו פריימריז, וכי הרשימה תצולם בסדר הבא – ניצן הורביץ, תמר זנדברג, אילן גילאון, עיסאווי פריג' – אבל כאן רק מתחילות הבעיות. איפה המחנה הדמוקרטי בסיפור הזה? היכן ישובצו סתיו שפיר ויאיר גולן? מי מוכן לקחת על עצמו פיצול של המחנה הזה, שהתאחד רק לפני חמישה חודשים?
דמות המפתח היא תמר זנדברג, האישה החזקה היום במרצ. זנדברג הפסידה להורוביץ בהתמודדות על יו״ר התנועה לפני חצי שנה, אבל בפועל היא עדיין יושבת הראש מבחינת השטח.
זנדברג, יחד עם פריג' ומוסי רז, החליטו שהרביעייה הפותחת תכלול רק את אנשי מרצ. פירוש הדבר שסתיו שפיר (מקום 2 במחנה הדמוקרטי) ויאיר גולן (מקום 3) יידחקו לאחור. יו"ר המפלגה הורוביץ יודע כי פירוש הדבר הוא פירוק המחנה הדמוקרטי. זנדברג איימה על הורוביץ שאם הוא לא ייענה, היא תתמודד מולו על ראשות מרצ.
"זנדברג הצמידה לו אקדח לרקה", אומר בכיר במרצ. "היא לא מדברת על פירוק, אלא על 'סידור מחדש', אבל זה בעצם אותו דבר, ובינתיים אין פתרון".
זנדברג טוענת כי מרצ צריכה ללכת על קמפיין שמאל, בניגוד לבחירות בספטמבר, אז האיחוד עם אהוד ברק כפה כיוונים אחרים. "בבחירות הלכנו על 'רק לא ביבי', הדתה ושחיתות. לא היה הבדל בינינו ובין כחול-לבן", היא אומרת לזמן ישראל.
"הלכנו לכיוון מרכז המפה עם החיבור הזה. עכשיו צריך לחזור לדגלים המקוריים: כיבוש, שלום, סיפוח התנחלויות, סכנת הריבונות. יש הרבה מרחב פנוי בשמאל, כי מפלגת העבודה היא חברתית, לא מדינית".
"בבחירות הלכנו על 'רק לא ביבי', הדתה ושחיתות. לא היה הבדל בינינו ובין כחול-לבן. הלכנו לכיוון מרכז המפה עם החיבור הזה. עכשיו צריך לחזור לדגלים המקוריים: כיבוש, שלום, סיפוח התנחלויות, סכנת הריבונות"
זנדברג בעיקר לא רוצה לראות את סתיו שפיר משובצת ברשימה לפניה. על זה היא תפיל את הכול. שפיר היא הדמות הטראגית בשמאל ברגע זה. כוכבת המחאה החברתית, מי שהוציאה לרחובות, יחד עם דפני ליף ואיציק שמולי, מאות אלפי אנשים בקיץ 2011, נותרה חסרת בית. רק עם אוהל.
שפיר עזבה את מפלגת העבודה, עמדה בראש התנועה הירוקה, וקיבלה את המקום השני במחנה הדמוקרטי. מאז היא נשרפה. בטלפון הנייד של יו"ר המפלגה עמיר פרץ – שפיר חסומה. במרצ טוענים ששפיר המסוכסכת מונעת חיבור עם העבודה, למרות שאורלי לוי-אבוקסיס היא זו שמטילה וטו על מרצ.
הטענה נגד שפיר היא שלא סיפקה את המנדטים. המחנה הדמוקרטי העלה את מרצ מארבעה מנדטים בבחירות אפריל לחמישה מנדטים בבחירות ספטמבר, אבל במרצ טוענים שאין כאן שום הישג, יחסית למחיר ששילמה מרצ לשפיר וליאיר גולן, נציגו של אהוד ברק, מי שיזם את האיחוד ועכשיו יצא לגמרי מהתמונה. אומרים שם גם שהמפלגה נסוגה במגזר הערבי, מה שלא היה שווה את האיחוד. עיסאווי פריג', כידוע, נשאר מחוץ לכנסת.
שפיר עזבה את העבודה, עמדה בראש התנועה הירוקה, וקיבלה את המקום השני במחנה הדמוקרטי. מאז היא נשרפה. בטלפון הנייד של יו"ר המפלגה עמיר פרץ – שפיר חסומה
שפיר בטוחה שנעשה לה עוול גדול. היא טוענת שהיא זו שהצילה את השמאל, שהיא הייתה הדבק שחיבר את מפלגתו של ברק עם מרצ. אם היא לא הייתה עושה את החיבור, שתי המפלגות היו רצות בנפרד ואף אחת לא הייתה עוברת את אחוז החסימה.
שפיר מציעה עכשיו פריימריז פתוחים בשמאל, אבל אף אחד לא שומע. היא פוקדת אנשים לתנועה הירוקה ורומזת שתרוץ לבד. גם זה לא נראה טוב. ההערכה היא שמרצ תציע לה את המקום החמישי ברשימה, במקרה הטוב, ולא תהיה לה ברירה אלא להסכים.
ומה עם יאיר גולן? בניגוד לשפיר, במרצ אוהבים את גולן. לא תשמעו עליו מילה רעה בצמרת, למרות שהוא בא מבחוץ. במרצ שמחים לראות במחיצתם סוף סוף אלוף במיל, מי שהיה מועמד רציני לתפקיד הרמטכ"ל, איש שמאל בדעותיו, טיפוס צנוע שמדבר את השפה של המפלגה ומתאים לה.
האם התכונות הללו יהפכו את גולן למועמד במקום ריאלי? במרצ לא מוכנים להתחייב. "אנחנו רוצים אותו. הוא יהיה חצי ריאלי, גבולי", כפי שהגדיר אחד הבכירים. עכשיו רק נשאר יהיה לראות אם מרצ עצמה תהיה ריאלית במרץ הקרוב.
מרצ מחשבת מסלול מחדש, וסתיו שפיר עלולה למצוא עצמה בחוץ
נתי יפת פוליטיקה17/12/2019 עריכה
מרצ בוחנת מחדש את שיבוצם של שפיר וסגן הרמטכ״ל לשעבר יאיר גולן ברשימה לכנסת, אחרי שמייסד המחנה הדמוקרטי אהוד ברק הודיע כי לא יתמודד שוב ● "עשינו הסכם עם ראש ממשלה. עכשיו נשארנו עם שני ח"כים צעירים" ● "אלו לוויתנים שכבר הפכו לדינוזאורים שמתאבדים על החוף", מגיבים בסביבת שפיר ● משחקי הכס - גרסת השמאל ● פרשנות
תני גולדשטיין בחירות 2020-201922/10/2019 עריכה
חלומות במגירה התכניות החברתיות נקברו בבחירות
תקציב 2020 היה אמור לכלול בתוכו תכנית ממשלתית למאבק באלימות במשפחה, שדרוג משמעותי לרכבת ופיקוח על מעונות היום ● במערכת הפוליטית גם פעלו להעלאת שכר המינימום, קצבאות הזיקנה וקצבאות הנכים ● אבל אז הגיעו הבחירות, והתוספות החברתיות לתקציב המדינה נכנסו להקפאה עמוקה
גדעון מרקוביץ', פלאש 90
שלום ירושלמי פוליטיקה24/07/2019 עריכה
אהוד, תברח
הסקרים לא טובים לאהוד ברק וישראל דמוקרטית ● המפלגות האחרות במרכז-שמאל מעדיפות שיפרוש מהמירוץ ● נתניהו והליכוד נהנים להתנגח בו ● וכך, ראש הממשלה, שר הביטחון והרמטכ"ל לשעבר, שהיה עד לפני זמן קצר התקווה הגדולה של המחנה, מוצא את עצמו נאבק על מקומו בצמרת מרצ ● שבוע לסגירת הרשימות, הסיכויים שנראה את ברק בכנסת הבאה קטנים מיום ליום ● פרשנות
אהוד ברק הפעיל אתמול שוב את שירות סליחה ממתינה. הפעם הוא חזר והתנצל על האחריות שלו למאורעות אוקטובר 2000, שבהם נהרגו 12 אזרחים ערביים תחת כהונתו כראש ממשלה.
בפעם הקודמת, לפני 20 שנה, ברק ביקש סליחה מעדות המזרח בשמם של כל ממשלות מפא"י לדורותיהן, שאת חטאי הקיפוח שלהן הוא נשא על גבו. בשני המקרים המטרה היא פוליטית שקופה – גיוס קולות בתקופת בחירות – ועל כך ברק אפילו לא מתנצל.
ברק הגיע לזמן הפוליטי הזה במטרה אחת: לגבש כוח מאוחד במרכז-שמאל שיתמודד ברצינות ובדרכים אחרות מול בנימין נתניהו והימין. אין טעם לעסוק שוב בכל הגלגולים והרעיונות של ברק בחצי השנה האחרונה, וגם במהלך הבחירות הקודמות. בשורה התחתונה, ברק נשאר לבד. כולם הפנו לו כתף קרה. אין לו חיבור עם כחול-לבן, העבודה או מרצ. הנרטיב המאחד הלך לאיבוד באמצע הדרך, ולא מעט באשמתו של ברק ובאשמת חברו המפוקפק מעבר לים.
בשורה התחתונה, ברק נשאר לבד. כולם הפנו לו כתף קרה. אין לו חיבור עם כחול-לבן, העבודה או מרצ. הנרטיב המאחד הלך לאיבוד באמצע הדרך, ולא מעט באשמתו של ברק
וכך, ראש הממשלה, שר הביטחון והרמטכ"ל לשעבר, שהיה עד לפני זמן קצר התקווה הגדולה של המחנה, מוצא את עצמו נאבק על מקומו בצמרת מרצ. כדי להגיע לשם הוא נענה אתמול לקריאה של ח"כ עיסאווי פריג' ושיגר התנצלות על אירועי אוקטובר, בדיוק בנוסח הנדרש.
במרצ יבחנו עכשיו את הדברים. קרוב ל-40 אלף מצביעים יש למרצ במגזר הערבי, והשאלה היא האם הם יישארו שם עם ברק, או שיעברו לרשימה הערבית המשותפת. סקרים יגידו, גם בעניין הזה.
ב"ישראל דמוקרטית" של ברק וגם במרצ יודעים היטב כי החיבור עשוי להציל את שתי המפלגות מפני אחוז החסימה המאיים עליהן. בנוסף, ההצטרפות של ברק עשויה לקלוט אלפי מאוכזבים של מפלגת העבודה שלא רוצים את עמיר פרץ ואורלי לוי-אבקסיס ביחד.
ברגע זה מצבה של מרצ טוב יותר, לפחות בסקרים האחרונים. השאלה היא האם ברק יהיה מוכן להתכופף ולרוץ בבחירות בספטמבר תחת ההנהגה של ניצן הורוביץ. אמש כבר ניפחו שרירים במרצ מול ברק.
"אם הוא בא אלינו, צריך להיות ברור לו שהורוביץ מוביל, ושאנחנו הדומיננטיים ורוב חברי הכנסת יהיו של מרצ. אנחנו מובילים עליו בסקרים חמש-אפס", אמר אמש לזמן ישראל אחד מראשי התנועה.
"אם הוא בא אלינו, צריך להיות ברור לו שהורוביץ מוביל, ושאנחנו הדומיננטיים ורוב חברי הכנסת יהיו של מרצ. אנחנו מובילים עליו בסקרים חמש-אפס"
בכחול-לבן ובמפלגת העבודה קראו אתמול לברק להודות בכישלונו ולצאת לגמרי מתמונת הבחירות. ברק הודיע שירוץ עד הסוף, גם אם לא יהיה חיבור עם מרצ. אפשר להאמין לו, אבל צריך לקחת בחשבון כי ברק עשוי לפרוש עם מפלגתו העצמאית גם יום או יומיים לפני הבחירות. בהיסטוריה הפוליטית שלנו נרשמו מקרים שבהם גנרלים פופולריים פרשו לפני קו הסיום, כדי שלא להפריע לאחרים (חיים בר לב ב-1981, יצחק מרדכי ב-1999).
אבל ברק לא מתייאש כל כך מהר. גם הגיל לא מטריד אותו. לא מזמן הוא סיפר לי את הסיפור על יוסף בורג, שהתעקש להישאר בראשות המפד"ל עד גיל מופלג.
"מתי תפנה את המקום לזבולון המר?", הוא נשאל פעם על ידי אחד העסקנים במפלגה.
"בגיל 80", ענה בורג.
"מה, רק בגיל 80?" תמה העסקן.
"בוודאי", ענה בורג. "כשזבולון יגיע לגיל 80, אפנה לו את מקומי בשמחה".
עוד 483 מילים
בחירות 2020-201912/06/2019 עריכה
ח"כ עיסאווי פריג' ומוסי רז ירוצו יחד לראשות מפלגת מרצ
ח"כ עיסאווי פריג' ממרצ וח"כ לשעבר מוסי רז הודיעו כי ירוצו יחד לראשות המפלגה ● פריג': "השמאל הישראלי זקוק לתקווה בדמות שותפות יהודית ערבית אמיתית. רצים יחד להנהגת המפלגה כדי לבנות שותפות ולהציע תקווה"
"נחליט מי יהיה במקום הראשון. עוד לא יודעים איך זה יהיה"